كوفى اتا انان (Kofi Atta Annan) دبلوماسي من غانا، اتولد يوم 8 ابريل 1938 ،وتوفي يوم 18 أغسطس 2018. كان سكرتير عام الامم المتحدة السابع من 1 يناير 1997 - 31 ديسمبر 2006 و تولى المنصب ده بعد المصري بطرس بطرس غالي. كوفى انان اخد جايزة نوبل للسلام سنة 2001 هو و الامم المتحده عشان جهودهم لنشر السلام فى العالم. الجمعيه العامه للامم المتحده عينت كوفى انان سكرتير عام فى يوم 31 ديسمبر 1996، و بقى سابع سكرتير عام للامم المتحده فى 1 يناير 1997 ولفترة خمس سنين.